Fungi lavanici. i5 



POLYPORUS (Apiis) LlNGUA. 



P. pileo suberoso duro linguaeformi , supra rugoso glabro 

 fusco - nigro , subtus luteo , poris minutis cinereo - fuscis. 



(Locus in Sjstemate mycologico inter Polyporos Apocles peren- 

 nes Fr. ) 



Descriptio. 



Species singularis! Pileus solitarius, clavulam compres- 

 sam incurvam in stipitem attenuatam referens. Longitudo 

 totius Fungi unciarum duarum cum dimidia est, latitudo ad 

 apicem, ubi latissimus, unciam dimidiam vix excedit. Color 

 in superficie et ad latera obscure brunneus cum nitore , subtus 

 basin versus in rubrum vergit. Hymenium totam pilei super- 

 ficiem inferiorem occupat, sed pori aperti, subrotundi, mi- 

 nuti, sordide fuscescentes in apice solo conspiciuntur ; pars 

 reliqua hymenii crusta lutea, tuberculis minutissimis exaspe- 

 rata, obducitur, quae ipsum hymenium apertum fascia lata 

 prominente lutea cingit. Substantia pilei suberosa , leyis , sicca, 

 brunnei coloris. Contextus floccosus. Segmentum transyer- 

 sale hymenii plura tubulorum strata, sibi superimposita , et 

 inter se connata, ostendit, quod et in aliis sequentium obser- 

 vavimus. Asci pauci, brevissimi, absque sporis. 



Patria: Iava insula, ad arbores. (Blume.) 



Obs. Pilei basi sua et in pagina quidem superiori matrici 

 affixi fuisse videntur. Specimen aliud , minutie insigne , quod 

 hymenio et toto aperto et magis cinereo differt, pro varietate 

 pygmaea huius speciei habendum est. 



